OpenLLM-France/wikimedia huggingface dataset:
# Metatrichia vesparium

Metatrichia vesparium Trichiaceae familiako onddo espezie bat da.
Sinonimoak: Mucor pyriformis, Lycoperdon cinnabarina, Arcyria rubiformis, Hemitrichia vesparium.

## Deskribapena

Esporofoboa: Garapen indibidualekoa, nahiz eta hainbat banakoren fruitua substratu berean aurkitu ohi den, modu independentean garatzen dira. Goiko aldea gazteen kolore ilun, ia beltzezko hainbat buru mordotuk osatzen dute. Heltzen direnean, apurtu egiten dira, esporak askatuz, zulo marroi-gorrixka batzuk utziz, eta erleen abaraska gogorarazten duen itxurarekin. Tamaina milimetro gutxikoa da.
Esporekin batera, eta nolabait hedatzen lagunduz, kapilizio deritzona osatzen duten zuntz esteril luzanga batzuk daude. Genero honetako espezieetan, fibrila horiek luzangak dira eta gurutzatuta daude, baita arantzatsu samarrak ere.
Hanka: Hipotaloaren mucus-etik eratutakoa, granate kolorekoa, batzuetan gaizki konfiguratuta edo zirpildu itxurarekin, orokorrean kapillizioa baino laburragoa.
Etimologia: Vesparium epitetoa latinetik dator, liztorra esan nahi duen “vespe” hitzetik. Listorren habiaren forma izaten duelako karpoforoak.

## Jangarritasuna

Interes gastronomikorik gabea.

### Nahasketa arriskua

Trichia generoko besteengatik bereiz daitekeen espeziea da, Hemitrichia decipiens bezala, oin beretik hasita, garatzen dituen buru anitzengatik.

## Sasoia eta lekua

Hostozabalen egur usteletan sortzen da, eremu hezeetan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 591 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Metatrichia vesparium: GBIF—the Global Biodiversity Information Facility.

## Kanpo estekak

* Datuak: Q1925128
* Multimedia: Metatrichia vesparium / Q1925128
# Metatamboita

Metatamboita mineral bat da.

## Ezaugarriak

Metatamboita elementu kimiko mineralaren formula kimikoa hau da: ${\ce {Fe^{3+}3(OH)(H2O)2(SO4)(Te4+O3)3(Te4+O(OH)2)(H2O)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Metatamboite: Mineral information, data and localities.» www.mindat.org (Noiz kontsultatua: 12-05-2019).
# Metatartso

Metatartsoa bost hezurrez osatua dago, metatartso-hezurrak izenekoak (Ossa metatarsila), oinaren erdialdeko aurpegitik zenbatzen direnak.
Metatartso-hezurrak, luzeak dira, hiru aurpegidun hiruki formako gorputz prismatiko batez osatuak, goikoak eta albokoak, eta bi muturrekoak, aurrekoa eta atzekoa. Azken honek, bost aurpegi ditu, horietatik hiru artikularrak direnak (1.a eta 5.a salbu, azken honek bi bakarrik baititu).
Lehen metatartso-hezurra, besteak baino labur eta gogorragoa da. Bigarrena, luzeena da. Metatartso-hezur bakoitzak hurbileko oinarri bat, gorputz bat eta urruneko buru bat du. Metatartso-hezur bakoitzaren oinarria, tamaina handieneko hurbileko muturra da. Euren oinarriak hezur kuneiformearekin eta kuboidearekin artikulatzen dira, eta buruak, hurbileko oineko falangeekin.
Atzealdeko muturretik, batzuk besteekin eta tartsoko bigarren ilarako hezurrekin artikulatzen dira: 1a, lehen ziriarekin, 2a bigarren ziriarekin, 3a, hirugarren ziriarekin, eta, 4a eta 5a, kuboidearekin. Aurrealdeko muturrean, berriz, eurei dagokien hezurretako falangeekin.

## Ikus, gainera

* Tartso
* Hallux valgus

## Kanpo estekak

* Datuak: Q320524
* Multimedia: Metatarsus / Q320524
# Metatesi

Hizkuntzalaritzan, metatesia hitz bateko segmentuen lekualdatzea da, bi segmentuen kokapenak trukatuz edo segmentu bakar baten lekualdatzea. Metatesiaen adibide bat osatzen duten iruditu eta iduritu sinonimoek.
Hitzen etimologia ikertzerakoan, askotan metatesia ez ote zen gauzatu ikertu egiten da. Hizkuntzalaritza diakronikoa ikertzen dutenentzat, askotan, ez da erraza antzematea metatesia gertatu denenean, zein ote zen jatorrizko forma eta zein aldaketa gertatu eta gero sortutakoa, (iruditu > iduritu ala iduritu > iruditu ?). Zalantza dagoenean ustez jatorrizko forma eskuinean jartzen da; iduritu < iruditu idatziz gero, ustez, iruditu da jatorrizko forma eta iduritu metatesia gertatu eta gero sortutakoa baina idazteko era honek zalantza dagoela adierazten du.
Bi metatesi prozesu bereizi egin dira: 1.- lehendabizikoa segmentu bakar baten lekualdatzea da, 2.- bigarrenak bi segmenturen kokapenak trukatzen dituen bitartean.
Lehenengoa bereizgarri fonetiko luzeak dituzten ezaugarri fonologikoei dagokie eta bigarrena segmentu bikote mugatuek aurrera eramaten duten transposizio ez-lokala da. Bikote hauek betiere haien ekoizpenean antzekotasunen bat azaltzen dutelarik eta silabaren barnean kokapen berdinean kokatzen direla, i.e. bi bokalak nukleoan edota bi kontsonanteak koda edo ekinean.

## Adibideak

Horra dokumentatuta dauden metatesi batzuen adibide batzuk:

### Bokala

* euskara / eskuara.
* hedoi / hodei.
* inude / unide.
* seinale / senaile.
* zeinbat / zenbait.

### Kontsonante

* (h)orsto > ostro.
* adrillu > ardillu.
* barren / barne
* limikatu / milikatu.
* kakarraldo / karrakaldo / Kakalardo.
* errodapi / edarrapi.
* Akarlanda > Arkalanda. (Erandioko toponimoa < akar+landa).

## Erreferentziak

* ↑ Egurtzegi, Ander. Euskal metatesiak: abiaburua haien ikerketarako. .
* 1 2 Egurtzegi, Ander. (2011-06-06). «Euskal metatesiak: abiaburua haien ikerketarako» Anuario del Seminario de Filología Vasca "Julio de Urquijo" 45 (1): 1–79. doi:10.1387/asju.9725. ISSN 2444-2992. (Noiz kontsultatua: 2022-02-26).

## Kanpo estekak

* Datuak: Q191090
# Metatheria

Metatheria (grezieraz beste piztiak) ugaztun klasearen barruko animalia taldea da. Thomas Henry Huxleyk proposatu zuen 1880an eta Marsupialiaren sinonimotzat har badaiteke ere, hau zabalagoa da, desagertutako hainbat talde eta espezie hartzen baititu bere baitan.
Karenagabeak edo karena txikikoak dira. Eme gehienek martsupioa izaten dute: martsupioa duten metaterioen kumeak ongi garatu gabe jaiotzen dira, eta garapena amaren martsupioan betetzen dute; martsupiorik ez duten metaterio emeek bizkarrean eramaten dute umea. Metaterio ezagunena kangurua da.
Ezagutzen den lehenengo ordezkaria, Sinodelphys. Txinako Behe Kretazeokoa da. Ahaiderik gertuena Eutheria da, Huxleyren sailkapeneko talde-ahizpa. Bi hauek Theria sortzen dute, Monotremata kenduta ugaztun guztiak biltzen dituen taldea.
Metatheria guztiek plazenta bat garatzen dute eta kume ez garatuak jaiotzen dira. Atzeko hankak ez dituzte oso garatuak jaiotzerakoan eta horregatik martsupiora mugitzen dira, hortxe ugatz bat aurkitzen dutelarik garatzen jarraitzeko. Jaio berriak direnean ahoa lateralki fusionaturik dago, baina medialki irekia dute, O formako ahoa sortuz.

## Irudi galeria

* Kangurua
* Zarigueia virginiarra (Didelphis virginiana)
* Possum buztanlatz arrunta (Trichosurus vulpecula)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Marsupialia

## Kanpo estekak

* Datuak: Q1096960
* Multimedia: Metatheria / Q1096960
* Espezieak: Metatheria
# Metaswitzerita

Metaswitzerita fosfato motako minerala da eta ludlamita taldearen kidea da.

## Ezaugarriak

Metaswitzerita fosfato mineralaren formula kimikoa hau da: ${\ce {Mn2+3(PO4)2 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Metaswitzerite: Mineral information, data and localities.» www.mindat.org (Noiz kontsultatua: 12-05-2019).
# Metatactis

Metatactis Gelechiidae familiako tximeleta genero bat da. Bere espezie tipoa Metatactis griseobrunnea da.

## Espezieak

| Espeziea | Irudia | Egoera |
| Metatactis griseobrunnea | | daturik gabe |

## Kanpo estekak

* Datuak: Q6823264
# Mila Rodino

Mila Rodino (bulgarieraz: Мила родино, Mila Rodino; euskaraz: «Aberri maitea») Bulgariako nazio ereserkia da.

## Musika

Tsvetan Tsvetkov Radoslavovek moldatu zuen, 1885eko Serbiaren aurkako guda joan aurretik.

## Hitzak

Hitzak Tsvetan Tsvetkov Radoslavovek berak idatzi zituen.
| Мила родино Горда Стара планина, до ней Дунава синей, слънце Тракия огрява, над Пирина пламеней. Припев: Мила Родино, ти си земен рай, твойта хубост, твойта прелест, ах, те нямат край. | Mila Rodino Gorda Stara planina, do ney Dunava siney, slăntse Trakiya ogryava, nad Pirina plameney, Pripev: Mila Rodino, ti si zemen ray, tvoyta hubost, tvoyta prelest, ah, te nyamat kray. | Aberri maitea Mendi Zahar harroa, Danubioren gertua, Trazia argitzen duen eguzkia, Pirinen gainean distiratua. Errepika: Aberri maitea, Lurrean paradisua zara, zure edertasuna eta zure xarma, ah, ez dira inoiz bukatzen. (bis) |

## Kanpo estekak

* Datuak: Q182115
* Multimedia: Mila Rodino / Q182115
# Mila Kunis

Milena (Mila) Markovna Kunis (errusieraz: Милена Маркοвна Кунис; ukraineraz: Мілена Марківна Куніс; Txernivtsi, Ukraina, 1983ko abuztuaren 14a - ) aktore estatubatuarra da.

## Filmografia hautatua

* 2012: Ted: Lori Collins
* 2010: Black Swan: Lily / Beltxarga Beltza
* 2010: The Book of Eli ... Solara
* 2008: Max Payne ... Mona Sax
* 2008: Forgetting Sarah Marshall ... Rachel Jensen
* 2007: Moving McAllister ... Michelle
* 1999 - 2008: Family Guy ... Meg Griffin
* 1997 - 2006: That '70s Show ... Jackie Burkhart

## Kanpo estekak

* (Ingelesez) IMDB
* Datuak: Q37628
* Multimedia: Mila Kunis / Q37628
# Mila Aierbe

Mila Aierbe Agirre (Ataun, Gipuzkoa, 1961eko apirilaren 8a) astrologo-iragarlea da.

## Ibilbidea

Txikitatik jaio zitzaion astrologiarekiko zaletasuna Aierberi. Umea zenean, handitan zer izan nahi zuten galdetzen ziotenean, gizakia ezagutu nahi zuela erantzuten zuen. Helduagoa zenean, berriz, inguruko lagunak horoskopo bidez sailkatzeko joera zuen,
Psikologia eta magisteritza ikasten hasi zen, baina bere burua horretan ikusten ez zuenez, astroak ikasteari ekin zion han eta hemen, autodidakta moduan.
1992 Kanarietako eskola batean izan zen astrologiaren inguruan ikasten. Urte horretan ondorengoa iragarri zuen: «Datozen urteetarako, nazionalitate ezberdinen onarpena eta Europaren dekadentzia ikusten ditut, handitasuna txikitasunaren mesedetan galtzen joango bait da».
Ataundarra izanik, Jose Migel Barandiaran gertutik ezagutu zuen. Barandiaranek, astrologiari gogor ekiteko, eta horretarako Holandara joan zedin aholkatu zion.

## Erreferentziak

* ↑ Agirre, Loinaz. (1992-01-26). Mila Aierbe: «Izar bat jaioko balitz Jose Migel Barandiaran deituko nioke». Euskaldunon Egunkaria 353.
* Datuak: Q89367148
# Mila Jam

Mila Jam (Aurora, Illinois, 1989ko otsailak 22) estatubatuar abeslaria, dantzaria, aktorea eta LGBT eskubideen aldeko ekintzailea da.

## Diskografia

* Walk (2010)
* This is Love (2011)
* Warrior (2011)
* Masters of the Universe (2013)
* Faces (2017)
* Datuak: Q4971485
# Mila Modu

Mila Modu 2019. urtean Oñatin sortutako powerpop-rock musika taldea da.

## Historia

Hor Konpon taldean abeslari aritu zen Xabier Yanizen proiektu berria da. 2017an Hor Konpon berriz batu eta hainbat kontzertu eman zituzten garai zaharrak gogoratu eta gozatzeko. Honek animatuta edo, talde hartako hiru kidek Mila Modu talde berria sortu zuten. 2020ko Gazteako maketa lehiaketan finalista izan ondoren 2020ko azaroan atera du taldeak aurreneko diskoa, sei abesti dituena.

## Diskografia

* Absurdoaren paradisua (2020, Elkar)

## Erreferentziak

* ↑ (Gaztelaniaz) «Hor Konpon regresa a los escenarios 21 años después a disfrutar y a hacer disfrutar» El Diario Vasco 2017-12-16 (Noiz kontsultatua: 2020-11-14).
* ↑ «Hor Konpon» www.badok.eus (Noiz kontsultatua: 2020-11-14).
* ↑ «'Mila Modu' proiektua Gaztea Maketa Lehiaketako finalisten artean dago - Oñati» Goiena.eus (Noiz kontsultatua: 2020-11-14).
* ↑ «Absurdoaren paradisua» www.badok.eus (Noiz kontsultatua: 2020-11-14).

## Kanpo estekak

* Datuak: Q101584165
# Mila Doce (Texas)

Mila Doce Ameriketako Estatu Batuetako erroldak esleitutako leku bat da. Hidalgo konderrian dago, Texas estatuan. 6.162 biztanle ditu, 8,245434 kilometro koadroko azaleran banatuta.

## Ikus, gainera

* Hidalgo konderria

## Kanpo estekak

* Datuak: Q976870
# Mila Hernando

Milagros "Mila" Hernando Etxebarria (Bilbo, 1957ko urtarrilaren 12a - Madril, 2017ko urriaren 23a) bizkaitar diplomazialaria izan zen. 1988an hasi zen bere karrera diplomatikoa eta 2012an Libanon Espainiako enbaxadore izendatu zuten.
# Miami (Oklahoma)

Miami Oklahomako hiri bat da. Ottawa konderrian kokatua dago. 2010ean 13.570 biztanle zituen, 27,92 kilometro koadrotan banatuta.

## Ikus, gainera

* Ottawa konderria

## Kanpo estekak

* Datuak: Q2350102
* Multimedia: Miami, Oklahoma / Q2350102
# Miami (Texas)

Miami Texasko hiri bat da. Roberts konderrian kokatua dago. 2010ean 597 biztanle zituen, 3,03 kilometro koadrotan banatuta.

## Ikus, gainera

* Roberts konderria

## Kanpo estekak

* Datuak: Q776624
* Multimedia: Miami, Texas / Q776624
# Mialgia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Mialgiak giharretako minak dira. Eragina gihar batean edo askoetan eman daiteke. Minaren jatorriak oso desberdinekoak izan daitezke. Batzuetan giharretako min horiekin batera indarraren galera, ahultasuna eta palpazioa egiterakoan minarekin eman daiteke. Batzuetan zainelduak eta afektaturiko giharren uzkurdura ere ematen da.

## Kausak

Kausa arruntena gehiegizko gihar-esfortzu bat eta giharren gaineko traumatismoak izaten dira. Mialgia, bestetan ere, giharren gaineko eragina duten gaixotasunekin batera gertatzen da, esaterako Ehlers-Danlos sindromean. Izan daiteke baita gaixotasun infekzioso baten sintoma, sendagai baten ondorioa edo abstinentzi-sindromearen ondorioa.

### Gaixotasun infekziosoak

Artritis infekzioso batek birus baten ondorioa edo trikinosiaren ondorioa izan daiteke.

### Sendagaiak

Tribedoce Dx, ibuprofeno, dolo neurobion, eta baita ere diklofenako sodiko. ISOFACE (isotretinoina).
Mialgiak sor ditzakeen beste sendagaiak: estatinetetako deribatuak eta azidos fibrikoak (fibratos); hauek dislipidemiak tratatzeko erabiltzen dira. Baita ere hipotensor batzuk (doxazosina).

## Ikus, gainera

* Fibromialgia erreumatiko

## Bibliografia

* Kasper DL, Braunwald E, Fauci AS, Hauser SL. Harrison. Principios de Medicina Interna (16ª ed). México: McGraw-Hill Interamericana Editores; 2006.

## Erreferentziak

* ↑ http://salud.ccm.net/faq/9309-mialgias-sntomas

## Kanpo estekak

* (Gaztelaniaz): Mialgiari buruzko orria.
* Datuak: Q474959
* Multimedia: Myalgia / Q474959
# Miami (Missouri)

Miami Missourieko hiri bat da. Saline konderrian kokatua dago. 2010ean 175 biztanle zituen, 1,45 kilometro koadrotan banatuta.

## Ikus, gainera

* Saline konderria

## Kanpo estekak

* Datuak: Q966585
# Miami (herria)

Miami etnia algonkin hizkuntza duten tribuetako bat da. Sei taldetan banatu ziren: atchatchatkangouen, kelatika, mengakonkia, pepicokia, wea (edo wawiatenong) eta piankashaw. Azken biek bere tribuak sortu zituzten.
Michigan aintziraren hegoaldean, egungo Illinoisko ipar-ekialdean eta Indianako iparraldean, eta Kalamazoo ibaiaren ertzean bizi ziren. Weak gaur egungo Chicagotik hurbil bizi ziren, eta handik Wabash ibaiaren ertzera joango ziren. Piankashawei dagokienez, beheko Wabashean bizi ziren. Gaur egun, hiru tribuak Oklahoman bizi dira.

## Ohiturak

Bere sistema soziala klan exogamikoetan oinarritzen zen, eta klanetako buruak ere herriko kontseiluko kideak ziren. Haietako bat buruzagi hautatzen zuten. Buruzagi gerlaria bere trebetasunagatik aukeratua zen eta erasoaldiak zuzentzen zituen. Bere dietako elikagai nagusia arto mota berezi bat zen, bizilagunek lantzen zutena baino hobea. Udan nekazal izaerako kokapen iraunkorrak okupatzen zituzten, eta neguan beste tribu batzuekin joaten ziren lautadetara bisontea ehizatzera. Sastrakaz estalitako geletan bizi ziren, inguruko tribuetakoen antzekoak, eta, gainera, herri bakoitzak etxe handi bat zuen, non kontseiluak eta beste zeremonia batzuk ospatzen baitziren. Piankashawak, ordea, kulturalki kickapooen eta winnebagoen antzekoagoak ziren. Midewiwin edo Medikuntza Elkarte Handia ere ospatzen zuten, erakunde sekretu bat, non bertako kideek tribuari ongizatea emateko eta malenkonia sendatzeko gai zirela uste zuten. Zeremonietan medikuntza-kutun sakratuak eta beste objektu magiko batzuk garrantzitsuak ziren.

## Erreferentziak

* ↑ "The Miami Indians of Indiana: a persistent people, 1654-1994" / Stewart Rafert. ISBN 0-87195-111-8 (cloth). Indiana Historical Society (1996). Rafert, Stewart.

## Kanpo estekak

* Datuak: Q956264
* Multimedia: Miami (tribe) / Q956264
# Miami Beach

Miami Beach Ameriketako Estatu Batuetako Florida estatuan dagoen hiri bat da. Hain zuzen ere, Miami-Dade konderrian kokatzen da, Miami hiriaren alboan. Uharte harresi moduko batean kokatzen da, Biscayne Bay eta Ozeano Atlantikoaren artean. 2009ko erroldaren arabera 88.065 biztanle zituen, horietako %55a inguru atzerrian jaiotakoak zirelarik.

## Klima

Datu klimatikoak (Miami Beach) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 31 | 31 | 33 | 34 | 37 | 36 | 37 | 37 | 36 | 35 | 33 | 30 | 37 |
| Batez besteko tenperatura maximoa (°C) | 23 | 23 | 24 | 26 | 28 | 30 | 31 | 31 | 30 | 28 | 26 | 24 | 27 |
| Batez besteko tenperatura minimoa (°C) | 17 | 17 | 19 | 21 | 23 | 25 | 26 | 26 | 26 | 24 | 21 | 18 | 22 |
| Erregistraturiko tenperatura minimoa (°C) | 0 | 3 | 0 | 8 | 14 | 18 | 19 | 19 | 19 | 12 | 4 | 0 | 0 |
| Pilatutako prezipitazioa (mm) | 61 | 53 | 56 | 71 | 124 | 175 | 91 | 137 | 160 | 114 | 84 | 51 | 1179 |
| Iturria: The Weather Channelhttp://www.weather.com/weather/wxclimatology/monthly/graph/33140?from=36hr_bottomnav_undeclared ||||||||||||||

## Iruditegia

* Miami Beach hiriaren kokapen mapa.
* Negu aldeko eguna South Beach hondartzan.
* Hiriaren iparraldeko eremua.
* Art Deco motako eraikin koloretsua.

## Hiri senidetuak

Miami Beach ondorengo hiriekin senidetuta dago:
* Fortaleza (Brasil)
* Brampton (Kanada)
* Santa Marta (Kolonbia)
* Ceský Krumlov (Txekia)
* Nahariya (Israel)
* Pescara (Italia)
* Fujisawa (Japonia)
* Cozumel (Mexiko)
* Ica (Peru)
* Almonte (Espainia)
* Marbella (Espainia)

## Kanpo estekak

* Miami Beach hiriko Udal webgunea (Ingelesez) (Gaztelaniaz)
* Datuak: Q201516
* Multimedia: Miami Beach, Florida / Q201516
# Mialos

Mialos (okzitanieraz Mialòs) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q690792
* Multimedia: Mialos / Q690792
# Miami-Dade konderria (Florida)

Miami-Dade konderria (ingelesez: Miami-Dade County) Floridako konderri bat da, Ameriketako Estatu Batuetan. Hiriburua Miami da. 2010eko zentsuaren arabera 2.496.435 biztanle zituen, Miami-Dade kilometro koadroko azaleran.

## Geografia

Miami-Dade konderriak 6.296,73 kilometro koadro ditu. Horietatik 1.381,67 ura dira. Beste 4.915,06 lurra dira.

## Demografia

2010eko zentsoan bizi ziren 2.496.435 pertsonetatik 2.007.410 txuriak edo hispanoak dira. Horietatik hispano edo latino kategorian 1.623.859 dira. 425.650 beltzak edo afroamerikarrak. 2.014 amerikar natiboak ziren eta 468 Hawaii edo Pazifikoko irletako natiboak. 35.841 asiarrak ziren. Bestelako arraza bat kategorian 4.953 biztanle daude. Bukatzeko euren burua arraza bat baino gehiagotan 20.099 pertsonek kokatzen zuten.

### Biztanleria piramidea
## Kanpo estekak

* Datuak: Q468557
* Multimedia: Miami-Dade County, Florida / Q468557
# Miami (Arizona)

Miami Arizonako herri bat da. Gila konderrian kokatua dago. 2010ean 1.837 biztanle zituen, 2,3 kilometro koadrotan banatuta.

## Ikus, gainera

* Gila konderria

## Kanpo estekak

* Datuak: Q991525
* Multimedia: Miami, Arizona / Q991525
# Mixu

Patrick Mixelena :
| Datuak |||
| Ezizenak | Mixu Mustafa | Mixu Mustafa |
| Jaioterria | Donibane Lohizune | Donibane Lohizune |
| Jaiotza data | 1970 | 1970 |
| Heriotza herria | Baiona | Baiona |
| Heriotza data | 2009ko urtarrilaren 2a | 2009ko urtarrilaren 2a |
| Musika mota | rock, ska | rock, ska |
| Webgunea | http://www.sustraia.fr/ | http://www.sustraia.fr/ |
Patrick Mixelena, batez ere Mixu goitizenez ezaguna, (Donibane Lohizune, Lapurdi, 1970 - Baiona, Lapurdi, 2009ko urtarrilaren 2a) euskal abeslaria zen.

## Biografia

Donibane Lohizunen jaio eta Urruñan bizi izan zen. Familia senpertarra zuen amaren aldetik, Matxin Irabola bertsolariaren birriloba zen eta lotura handia atxiki izan zuen Senpererekin.
1986an Xabaltxekin Ipar Haize pop-folk taldea sortu zuen eta 1989an taldean desegin zuten. 1990ean Izan musika taldearekin hasi zen eta bi urtez egon zen han. Urruñako Kuxkuxtu txarangan aritu zen ere zortzi urtez. Hala ere, Sustraia taldearekin izan zuen arrakasta gehien. 1992an sortua, Mustafa kantak arrakasta handia izan zuen eta horren ondorioz, hainbat urtetan Mustafa goitizenez deitu izan zioten Mixuri.
2007an diskoa atera zuen bakarlari gisa. Urte berean MMX proiektua sortu zuen Maialen Errotabehere ezpeletarra eta Xabaltx zuraidarrarekin batera. Hego Amerikan zehar bira egin zuten.
2009ko urtarrilaren 2an Aviron Bayonnais/Castres partidaren hasieran, Mixuk Avironen maskotarekin batera Aviron Bayonnais errugbi taldearen Peña Baiona ereserkia kantatzeko ardura zuen. Kantatu zuen eta handik gutxira bihotzekoak jota hil zen. Bi semeren aita zen.

## Diskografia
### Sustraia taldearekin

* Segi segi (Agorila, 1995)
* Euskal label (Oihuka, 1996)
* Sustraia - live (Agorila, 1997)
* Bi mila (MSI, 2000)
* Ze bizia (Agorila, 2004)
* Beti bidean (Agorila, 2005)
* Sustraia in live (Agorila, 2008)

### Bakarka

* Mixu (Agorila, 2008)

### MMX

* MMX (Agorila, 2008)

## Erreferentziak

* 1 2 Berria.eus. «Patrick Mixelena 'Mixu' kantaria hil da» Berria (Noiz kontsultatua: 2018-05-15).
* ↑ Franck Dolosor: Matxin Irabola, Senpereko bertsularia; Elkarlanean, 2010; 119-121. or.
* 1 2 (Frantsesez) «Mort du chanteur Mixu : Un personnage de la scène basque disparaît - Le Journal du Pays Basque» www.lejpb.com (Noiz kontsultatua: 2018-05-15).
* ↑ Beti bidean. (Noiz kontsultatua: 2018-05-15).
* ↑ (Frantsesez) «Mixu - Mixu - CD - AGORILA» AGORILA (Noiz kontsultatua: 2018-05-15).

## Ikus, gainera

* Xabaltx
* Matxin Irabola

## Kanpo loturak

* (Frantsesez) Sustraia taldearen webgunea
* (Frantsesez) Sustraia taldearen MySpacea
* Datuak: Q12263737
# Miyagi Estadioa

Miyagi Estadioa (japonieraz: 宮城スタジアム) Rifu-n kokatutako futbol estadioa da; Sendai hiritik gertu, Miyagi Prefekturako hiriburua, Japonia. Helbidea 40-1 Aza-Tate, Sugaya, Rifu-cho, Miyagi-gun, Miyagi-ken da. 2001ean inauguratu zuten, eta 49.000 lagunentzako lekua du.

## 2002ko Mundu Kopako partidak

2002ko Mundu Kopako hiru partida jokatu ziren estadioan.
| Edizioa | Taldea | Emaitza | Taldea | Fasea |
| 2002ko ekainaren 9a | Mexiko | 2–1 | Ecuador | G taldea |
| 2002ko ekainaren 12a | Suecia | 1–1 | Argentina | F taldea |
| 2002ko ekainaren 18a | Japón | 0–1 | Turquía | final-zortzirenak |

## 2012ko 20 urtez azpiko emakumezkoen Mundu Kopako partidak

2012ko U-20 Emakumeen Futbol Mundu Kopako sei partida jokatu ziren estadioan
| Edizioa | Taldea | Emaitza | Taldea | Fasea |
| 2012ko abuztuaren 19a | Japón | 4-1 | Mexico | A taldea |
| 2012ko abuztuaren 19a | Nueva Zelanda | 2-1 | Suiza | A taldea |
| 2012ko abuztuaren 22a | Mexico | 2-0 | Suiza | A taldea |
| 2012ko abuztuaren 22a | Japonia | 2-2 | Nueva Zelanda | A taldea |
| 2012ko abuztuaren 27a | Norvegia | 4-1 | Argentina | C taldea |
| 2012ko abuztuaren 27a | AEB | 0-3 | Alemania | D taldea |

## Erreferentziak

* ↑ «Miyagi Stadium» stadiumdb.com.

## Kanpo estekak

* Sitio oficial del Estadio de Miyagi (japonés)
* Datuak: Q494773
* Multimedia: Miyagi Stadium / Q494773